ddrg/super_eurlex huggingface dataset:
Odločba Komisije

z dne 16. decembra 1999

o spremembi Priloge B k Direktivi Sveta 90/429/EGS o zahtevah za zdravstveno varstvo živali, ki veljajo za promet znotraj Skupnosti in za uvoz semena domačih prašičev

(notificirano pod dokumentarno številko K(1999) 4507)

(Besedilo velja za EGP)

(2000/39/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 90/429/EGS z dne 26. junija 1990 o zahtevah za zdravstveno varstvo živali, ki veljajo za promet znotraj Skupnosti in za uvoz semena domačih prašičev [1], kakor je bila nazadnje spremenjena z Direktivo 1999/608/ES [2], ter zlasti člena 17 Direktive,

ob upoštevanju naslednjega:

(1) V primeru bolezni Aujeszkega se 30-dnevno obdobje po zaključnem čiščenju in razkuževanju gospodarstva po odstranitvi sumljive pošiljke šteje za prosto bolezni;

(2) Zato bi bilo treba Prilogo B(I)(4)(b) k Direktivi 90/429/EGS spremeniti.

(3) Ukrepi, predvideni s to odločbo, so v skladu z mnenjem Stalnega veterinarskega odbora –

SPREJELA NASLEDNJO ODLOČBO:

Člen 1

V Prilogi B(I)(4) k Direktivi 90/429/EGS se točka (b) nadomesti z naslednjim besedilom:

"v predhodnih 30 dneh ni bilo odkritih nobenih kliničnih, patoloških ali seroloških primerov bolezni Aujeszkega."

Člen 2

Ta odločba je naslovljena na države članice.

V Bruslju, 16. decembra 1999

Za Komisijo

David Byrne

Član Komisije

[1] UL L 224, 18.8.1990, str. 62.

[2] UL L 242, 14.9.1999, str. 20.

--------------------------------------------------
Sklep Sveta

z dne 28. junija 1999

o sklenitvi Sporazuma z Republiko Islandijo in Kraljevino Norveško o določitvi pravic in obveznosti med Irsko ter Združenim kraljestvom Velika Britanija in Severna Irska na eni strani ter Republiko Islandijo in Kraljevino Norveško na drugi strani na področjih schengenskega pravnega reda, ki velja za te države

(2000/29/ES)

SVET EVROPSKE UNIJE JE –

ob upoštevanju člena 6 Protokola, priloženega z Amsterdamsko pogodbo Pogodbi o Evropski uniji in Pogodbi o ustanovitvi Evropske skupnosti, ki vključuje schengenski pravni red v okvir Evropske unije –

SKLENIL:

Edini člen

Potrdi se Sporazum z Republiko Islandijo in Kraljevino Norveško o določitvi pravic in obveznosti med Irsko ter Združenim kraljestvom Velika Britanija in Severna Irska na eni strani ter Republiko Islandijo in Kraljevino Norveško na drugi strani na področjih schengenskega pravnega reda, ki velja za te države.

Besedilo Sporazuma je priloga temu sklepu.

V Luxembourgu, 28. junija 1999

Za Svet

Predsednik

M. Naumann

--------------------------------------------------
Odločba Komisije

z dne 15. septembra 1999

o spremembi Odločbe 1999/507/ES o nekaterih zaščitnih ukrepih za nekatere leteče pse, pse in mačke s poreklom iz Malezije (polotoka) in Avstralije

(notificirano pod dokumentarno številko K(1999) 2975)

(Besedilo velja za EGP)

(1999/643/ES)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 91/496/EGS z dne 15. julija 1991 o načelih za organizacijo veterinarskih pregledov živali, ki vstopajo v Skupnost iz tretjih držav in o spremembi direktiv 89/662/EGS, 90/425/EGS ter 90/675/EGS [1], kakor je bila nazadnje spremenjena z Direktivo 96/43/ES [2], in zlasti člena 18(7) Direktive,

(1) ker je Komisija z Odločbo 1999/507/ES [3] sprejela zaščitne ukrepe za nekatere leteče pse, pse in mačke s poreklom iz Malezije (polotoka) in Avstralije proti bolezni Nipah in Hendra; ker je treba zahteve v zvezi s testi za mačke, uvožene iz Avstralije, spremeniti, da bi omogočili uporabo validiranega diagnostičnega testa za odkrivanje protiteles proti virusu bolezni Hendra;

(2) ker je ta odločba v skladu z mnenjem Stalnega veterinarskega odbora,

SPREJELA NASLEDNJO ODLOČBO:

Člen 1

Druga alinea odstavka 2 člena 3 Odločbe 1999/507/ES se spremeni:

1. Besede "ELISA test IgM in IgG" se nadomestijo z besedama "sero-nevtralizacijski test".

2. Besedi "10 dni" se nadomestita z besedama "14 dni".

Člen 2

Države članice spremenijo ukrepe, ki jih uporabljajo v zvezi z Avstralijo, da jih uskladijo s to odločbo.

O tem obvestijo Komisijo.

Člen 3

Ta odločba je naslovljena na države članice.

V Bruslju, 15. septembra 1999

Za Komisijo

Franz Fischler

Član Komisije

[1] UL L 268, 24.9.1991, str. 56.

[2] UL L 162, 1.7.1996, str. 1.

[3] UL L 194, 27.7.1999, str. 66.

--------------------------------------------------
Odločba Komisije

z dne 25. maja 1999

o spremembi Odločbe 97/468/ES o izdelavi začasnih seznamov obratov v tretjih državah, iz katerih države članice odobravajo uvoz divjačine

(notificirano pod dokumentarno številko K(1999) 1373)

(Besedilo velja za EGP)

(1999/343/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Odločbe Sveta 95/408/ES z dne 22. junija 1995 o pogojih za izdelavo začasnih seznamov obratov v tretjih državah, iz katerih države članice odobravajo uvoz nekaterih proizvodov živalskega izvora, ribiških proizvodov ali živih školjk [1], kakor je bila nazadnje spremenjena z Odločbo Sveta 98/603/ES [2], in zlasti člena 2(1) Odločbe,

(1) ker so začasni seznami obratov tretjih držav, ki proizvajajo divjačino, izdelani z Odločbo Komisije 97/468/ES [3];

(2) ker je Tunizija poslala seznam obratov, ki proizvajajo divjačino, in za katere odgovorni organi zagotavljajo, da je obrat v skladu s pravili Skupnosti;

(3) ker se zato lahko izdela začasen seznam obratov, ki proizvajajo divjačino, za Tunizijo;

(4) ker so ukrepi, predvideni s to odločbo, v skladu z mnenjem Stalnega veterinarskega odbora –

SPREJELA NASLEDNJO ODLOČBO:

Člen 1

Besedilo Priloge k tej odločbi se doda Prilogi Odločbe 97/468/ES.

Člen 2

Ta odločba se uporablja od 25. maja 1999.

Člen 3

Ta odločba je naslovljena na države članice.

V Bruslju, 25. maja 1999

Za Komisijo

Franz Fischler

Član Komisije

[1] UL L 243, 11.10.1995, str. 17.

[2] UL L 289, 28.10.1998, str. 36.

[3] UL L 199, 26.7.1997, str. 30.

--------------------------------------------------

ANEXOBILAGANHANGΠΑΡΑΡΤΗΜΑANNEXANNEXEALLEGATOBIJLAGEANEXOLIITEBILAGA

"País: TÚNEZLand: TUNESIENLand: TUNESIENΧώρα: ΤΥΝΗΣΙΑCountry: TUNISIAPays: TUNISIEPaese: TUNISIALand: TUNESIËPaís: TUNÍSIAMaa: TUNISIALand: TUNISIEN

1 | 2 | 3 | 4 | 5 |

G 001 | Sotex-Luda | La Mornaghia | | C" |

--------------------------------------------------
Sklep sveta

z dne 19. julija 1999

o sklenitvi Sporazuma o medsebojnem priznavanju načel OECD za dobro laboratorijsko prakso (DLP) in o programih nadzora skladnosti med Evropsko skupnostjo in Državo Izrael

(1999/662/ES)

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 133 v zvezi s prvim stavkom člena 300(2) ter prvim pododstavkom členov 300(3) in 300(4) te pogodbe,

ob upoštevanju predloga Komisije,

ob upoštevanju naslednjega:

(1) Sporazum o medsebojnem priznavanju načel OECD za dobro laboratorijsko prakso (DLP) in o programih nadzora skladnosti, parafiran v Bruslju 16. januarja 1997, ki ga je Komisija dosegla s pogajanji v skladu s pogajalskimi smernicami, je treba potrditi.

(2) Določene naloge pri izvajanju Sporazuma se dodelijo Skupnemu odboru, ustanovljenemu s Sporazumom, zlasti pooblastilo za spreminjanje nekaterih delov obeh prilog.

(3) Treba je določiti notranje postopke, potrebne za pravilno delovanje tega sporazuma, Komisijo pooblastiti za njegove tehnične spremembe in za sprejemanje nekaterih sklepov glede njihovega izvajanja –

SKLENIL:

Člen 1

Sporazuma o medsebojnem priznavanju načel OECD za dobro laboratorijsko prakso (DLP) in o programih nadzora skladnosti med Evropsko skupnostjo in Državo Izrael se potrdi v imenu Skupnosti.

Besedilo Sporazuma in njegovega potrjenega zapisnika je priloženo k temu sklepu.

Člen 2

Predsednik Sveta v imenu Skupnosti posreduje noto, predvideno v členu 16 Sporazuma [1].

Člen 3

1. V Skupnem odboru, določenem v členu 10 Sporazuma, Skupnost zastopa Komisija, s pomočjo Posebnega odbora, ki ga imenuje Svet. Komisija po posvetovanju s Posebnim odborom uradno obvešča, izvaja posvetovanja in opravlja izmenjave podatkov, podaja zaprosila za pregled in sodelovanje pri pregledu ter, če je treba, odgovarja na zaprosila v skladu s členi 3(2), 5(2), 6, 7, 9 in 12 Sporazuma ter Priloge II tega sporazuma in sprejme Sklep, predviden v členih 11(2) in (3) ter v drugem stavku člena 12.

2. Komisija, po posvetovanju s Posebnim odborom, navedenim v odstavku 1 tega člena, sprejme stališče Skupnosti v Skupnem odboru v zvezi s spremembami Priloge I, sprejetimi v skladu z drugim stavkom člena 4 Sporazuma in spremembami Priloge II, sprejetimi v skladu s členom 5 Sporazuma.

3. Vse druge sklepe sprejme Svet s kvalificirano večino na predlog Komisije.

V Bruslju, 19. julija 1999

Za Svet

Predsednik

T. Halonen

[1] Dan začetka veljavnosti Sporazuma bo v Uradnem listu Evropskih skupnosti objavil Generalni sekretariat Sveta.

--------------------------------------------------
Sklep Sveta

z dne 11. maja 1999

o sklenitvi Sporazuma med Evropsko skupnostjo in Hong Kongom, Kitajska o sodelovanju in medsebojni upravni pomoči v carinskih zadevah

(1999/400/ES)

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti in zlasti člena 113 v zvezi s prvim stavkom člena 228(2) Pogodbe,

ob upoštevanju predloga Komisije,

(1) ker je 5. aprila 1993 Svet pooblastil Komisijo za pogajanje v imenu Skupnosti o sporazumih o carinskem sodelovanju z nekaterimi glavnimi trgovinskimi partnerji Skupnosti;

(2) ker je treba odobriti Sporazum med Evropsko skupnostjo in Hong Kongom, Kitajska o sodelovanju in medsebojni upravni pomoči v carinskih zadevah,

SKLENIL:

Člen 1

Sporazum med Evropsko skupnostjo in Hong Kongom, Kitajska o sodelovanju in medsebojni upravni pomoči v carinskih zadevah se odobri v imenu Skupnosti.

Besedilo Sporazuma je priloženo k temu sklepu.

Člen 2

Komisija ob pomoči predstavnikov držav članic zastopa Skupnost v Skupnem odboru za carinsko sodelovanje, ustanovljenem na podlagi člena 21 Sporazuma.

Člen 3

Predsednik Sveta je pooblaščen, da imenuje osebe, pooblaščene za podpis Sporazuma, da se zaveže Skupnost.

Člen 4

Predsednik sveta v imenu Skupnosti poda uradno obvestilo, določeno v členu 22 Sporazuma [1].

Člen 5

Ta sklep se objavi v Uradnem listu Evropskih skupnosti.

V Bruslju, 11. maja 1999

Za Svet

Predsednik

L. Schomerus

[1] Datum začetka veljavnosti Sporazuma bo generalni sekretariat Sveta objavil v Uradnem listu Evropskih skupnosti.

--------------------------------------------------
Odločba Sveta

z dne 18. decembra 1997

o spremembah Odločbe 96/411/ES o izboljševanju kmetijske statistike Skupnosti

(98/3/ES)

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti in zlasti člena 43 Pogodbe,

ob upoštevanju predloga Komisije [1],

ob upoštevanju mnenja Evropskega parlamenta [2],

ker Odločba 96/411/ES [3] predvideva, da poročila na eni strani predložijo Komisiji države članice, na drugi strani pa Komisija Evropskemu parlamentu in Svetu;

ker se je ob upoštevanju pridobljenih izkušenj izkazalo, da so roki za predložitev teh poročil premalo prilagodljivi;

ker je zato treba preložiti predpisane datume in uvesti prilagodljivejše roke,

SPREJEL NASLEDNJO ODLOČBO:

Člen 1

Odločba 96/411/ES se spremeni:

1. v členu 5 se datum "31. marec" zamenja z "31. julij";

2. v členu 11 se datum "1. november 1997" zamenja s "1. november 1999".

Člen 2

Ta odločba je naslovljena na države članice.

V Bruslju, 18. decembra 1997

Za Svet

Predsednik

F. Boden

[1] UL C 337, 7.11.1997, str. 8.

[2] Mnenje, predloženo 16. decembra 1997 (še ni objavljeno v Uradnem listu).

[3] UL L 162, 1. 7. 1996, str. 14.

--------------------------------------------------
Odločba Komisije

z dne 18. marca 1998

o spremembi Odločbe 92/486/EGS o načinu sodelovanja med strežniškim centrom Animo in državami članicami

(Besedilo velja za EGP)

(98/222/ES)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 90/425/EGS z dne 26. junija 1990 o veterinarskih in zootehničnih pregledih, ki se zaradi vzpostavitve notranjega trga izvajajo v trgovini znotraj Skupnosti z nekaterimi živimi živalmi in proizvodi [1], kakor je bila nazadnje spremenjena z Odločbo 92/118/EGS [2], in zlasti člena 20(3) Direktive,

ker je treba kot posledico dela, opravljenega na ravni Skupnosti med študijami in seminarji, znova preučiti zgradbo omrežja Animo, zato da se lahko uvede veterinarski sistem, ki vključuje različne računalniške aplikacije;

ker je treba Odločbo Komisije 92/486/EGS z dne 25. septembra 1992 o načinu sodelovanja med strežniškim centrom Animo in državami članicami [3], kakor je bila nazadnje spremenjena z Odločbo 97/395/ES [4], spremeniti, da se uvede prehodno obdobje; ker je treba določiti tudi nekatere roke za pregled tekočega sistema;

ker so ukrepi, predvideni s to odločbo, v skladu z mnenjem Stalnega veterinarskega odbora,

SPREJELA NASLEDNJO ODLOČBO:

Člen 1

Odločba 92/486/EGS se spremeni:

1. V členu 2a se doda nov odstavek 3:

"3. Za obdobje od 1. aprila 1998 do 31. marca 1999 usklajevalni organi, predvideni v členu 1, zagotovijo, da se pogodbe iz navedenega člena podaljšajo za eno leto.

Naslednje dajatve se uporabijo v zvezi s tem odstavkom:

386 ekujev na enoto (centralna enota, lokalna enota, mejna kontrolna točka) za vse enote Animo, navedene v Odločbi 96/295/ES, kakor je bila nazadnje spremenjena z Odločbo 98/167/ES *.

* UL L 62, 3.3.1998, str. 33."

2. Doda se naslednji člen 5a:

"Člen 5a

Ta odločba se pregleda pred:

- 1. oktobrom 1998, da se preučijo neposredne povezave med nacionalnimi strežniki,

- 31. januarjem 1999, da se preuči razvoj zgradbe omrežja Animo."

Člen 2

Ta odločba začne veljati 1. aprila 1998.

Člen 3

Ta odločba je naslovljena na države članice.

V Bruslju, 18. marca 1998

Za Komisijo

Franz Fischler

Član Komisije

[1] UL L 224, 18.8.1990, str. 29.

[2] UL L 62, 15.3.1993, str. 49.

[3] UL L 291, 7.10.1992, str. 20.

[4] UL L 164, 21.6.1997, str. 25.
Sklep Sveta

z dne 7. aprila 1998

o sklenitvi okvirnega sporazuma o sodelovanju med Evropsko gospodarsko skupnostjo ter Kartagenskim sporazumom in njegovimi državami članicami, in sicer Republiko Bolivijo, Republiko Kolumbijo, Republiko Ekvador, Republiko Peru in Republiko Venezuelo

(98/278/ES)

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti ter zlasti členov 113 in 130y, v povezavi s členom 228(2), prvi stavek, in (3), prvi pododstavek, Pogodbe,

ob upoštevanju predloga Komisije [1],

ob upoštevanju mnenja Evropskega parlamenta [2],

ker bi morala Skupnost za dosego svojih ciljev na področju zunanjih ekonomskih odnosov odobriti okvirni sporazum o sodelovanju med Evropsko gospodarsko skupnostjo ter Kartagenskim sporazumom in njegovimi državami članicami, in sicer Republiko Bolivijo, Republiko Kolumbijo, Republiko Ekvador, Republiko Peru in Republiko Venezuelo,

SKLENIL:

Člen 1

Okvirni sporazum o sodelovanju med Evropsko gospodarsko skupnostjo ter Kartagenskim sporazumom in njegovimi državami članicami, in sicer Republiko Bolivijo, Republiko Kolumbijo, Republiko Ekvador, Republiko Peru in Republiko Venezuelo, se odobri v imenu Skupnosti.

Besedilo sporazuma je priloženo k temu sklepu.

Člen 2

Predsednik Sveta poda uradno obvestilo, predvideno v členu 37 Sporazuma.

Člen 3

Komisija, ki ji pomagajo predstavniki držav članic, zastopa Skupnost v Skupnem odboru, ustanovljenem s členom 32 Sporazuma.

Člen 4

Ta sklep začne veljati dan po objavi v Uradnem listu Evropskih skupnosti.

V Luxembourgu, 7. aprila 1998

Za Svet

Predsednik

D. Blunkett

[1] UL C 25, 28.1.1993, str. 31.

[2] UL C 234, 30.8.1993 inUL C 80, 16.3.1998.

--------------------------------------------------
Sklep Sveta

z dne 23. februarja 1998

o sklenitvi Sporazuma o sodelovanju med Evropsko skupnostjo in Republiko Jemen

(98/189/ES)

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti in zlasti členov 113 in 130y v zvezi s prvim stavkom člena 228(2) in prvim pododstavkom člena 228(3) Pogodbe,

ob upoštevanju predloga Komisije,

ob upoštevanju mnenja Evropskega parlamenta [1],

ker naj bi politika Skupnosti v skladu s členom 130u Pogodbe na področju razvojnega sodelovanja pospeševala trajnostni gospodarski in socialni razvoj držav v razvoju, njihovo nemoteno in postopno vključevanje v svetovno gospodarstvo ter zmanjševanje revščine v teh državah;

ker naj bi Skupnost pri uresničevanju svojih ciljev na področju zunanjih odnosov potrdila Sporazum o sodelovanju med Evropsko skupnostjo in Republiko Jemen,

SKLENIL:

Člen 1

V imenu Skupnosti se potrdi Sporazum o sodelovanju med Evropsko skupnostjo in Republiko Jemen.

Besedilo Sporazuma je priloženo temu sklepu.

Člen 2

Predsednik Sveta v imenu Skupnosti da uradno obvestilo, predvideno v členu 21 Sporazuma.

Člen 3

V Skupnem odboru, predvidenem v členu 15 Sporazuma, Skupnost zastopa Komisija, ob pomoči predstavnikov držav članic.

Člen 4

Ta sklep se objavi v Uradnem listu Evropskih skupnosti [2].

V Bruslju, 23. februarja 1998

Za Svet

Predsednik

R. Cook

[1] UL C 56, 23.2.1998.

[2] Datum začetka veljavnosti Sporazuma o sodelovanju bo Generalni sekretariat Sveta objavil v Uradnem listu Evropskih skupnosti.

--------------------------------------------------
Sklep Sveta

z dne 16. decembra 1997

o sklenitvi Protokola o pristopu Kneževine Monako h Konvenciji o varstvu Alp

(98/118/ES)

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti in zlasti člena 130s(1) Pogodbe v povezavi s členom 228(2) in prvim pododstavkom člena 228(3) Pogodbe,

ob upoštevanju predloga Komisije [1],

ob upoštevanju mnenja Evropskega parlamenta [2],

ker je Evropska skupnost pogodbenica Konvencije o varstvu Alp (Alpska konvencija) [3];

ker je varstvo Alp izredno pomembno za vse države članice zaradi čezmejne narave okoljskih, gospodarskih in socialnih problemov alpskega prostora;

ker je Skupnost sodelovala pri pogajanjih v zvezi s Protokolom o pristopu Kneževine Monako h Konvenciji o varstvu Alp in ga podpisala 20. decembra 1994;

ker soglasje, da jo Alpska konvencija zavezuje, predvideva tudi soglasje, da jo zavezuje Protokol, ki razširja geografsko območje, za katerega se Konvencija uporablja;

ker razširitev Alpske konvencije na Kneževino Monako omogoča učinkovitejše varstvo Alp na celotnem alpskem prostoru;

ker bi morala zato Skupnost odobriti Protokol,

SPREJEL NASLEDNJI SKLEP:

Člen 1

Protokol o pristopu Kneževine Monako h Konvenciji o varstvu Alp se s tem odobri v imenu Evropske skupnosti.

Besedilo Protokola je priloženo k temu sklepu.

Člen 2

Predsednik Sveta je s tem pooblaščen, da imenuje osebo ali osebe, ki bo(-do) imela(-e) pooblastila, da listino o odobritvi v imenu Skupnosti deponira(-jo) pri Republiki Avstriji v skladu s členom 11(2) Konvencije.

V Bruslju, 16. decembra 1997

Za Svet

Predsednik

J. Lahure

[1] UL C 347, 18.11.1997, str. 7.

[2] UL C 339, 10.11.1997.

[3] UL L 61, 12.3.1996, str. 31.
Odločba Komisije

z dne 9. januarja 1998

o spremembi Odločbe 80/804/EGS o pogojih v zvezi z zdravstvenim varstvom živali in veterinarskih spričevalih za uvoz svežega mesa iz Kanade

(Besedilo velja za EGP)

(98/91/ES)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 72/462/EGS z dne 12. decembra o problemih v zvezi z zdravstvenim varstvom živali in veterinarskimi pregledi ob uvozu govedi in prašičev ter svežega mesa iz tretjih držav [1], kakor je bila nazadnje spremenjena z Direktivo 96/91/ES [2], in zlasti člena 14(1) Direktive,

ker Odločba Komisije 80/804/EGS [3], kakor je bila nazadnje spremenjena z Odločbo 96/727/ES [4], določa pogoje v zvezi z zdravstvenim varstvom živali in veterinarska spričevala za uvoz svežega mesa iz Kanade;

ker je mogoče brez tveganja za širjenje bolezni sprejeti sveže meso domačih živali prašičev, ovc in koz, če te živali izvirajo iz Kanade ali Združenih držav Amerike in so določeno obdobje bivale v kateri koli od teh držav;

ker sta se tako Kanada kot Združene države zavezali, da bosta Komisiji in državam članicam najpozneje v 24 urah potrdili pojav nevarne živalske kužne bolezni;

ker so ukrepi, predvideni s to odločbo, v skladu z mnenjem Stalnega veterinarskega odbora,

SPREJELA NASLEDNJO ODLOČBO:

Člen 1

Priloga k Odločbi 80/804/EGS se nadomesti s Prilogo k tej odločbi.

Člen 2

Ta odločba se uporablja od 15. dneva po uradni obvestitvi držav članic.

Člen 3

Ta odločba je naslovljena na države članice.

V Bruslju, 9. januarja 1998

Za Komisijo

Franz Fischler

Član Komisije

[1] UL L 302, 31.12.1972, str. 28.

[2] UL L 13, 16.1.1997, str. 26.

[3] UL L 236, 9.9.1980, str. 25.

[4] UL L 329, 19.12.1996, str. 51.

--------------------------------------------------

PRILOGA

+++++ TIFF +++++

+++++ TIFF +++++

--------------------------------------------------
Odločba Komisije

z dne 6. junija 1997

o določitvi najmanjšega obsega podatkov, potrebnih za podatkovne baze o živalih in živalskih proizvodih, uvoženih v Skupnost

(Besedilo velja za EGP)

(97/394/ES)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Odločbe Sveta 92/438/EGS z dne 13. julija 1992 o uvajanju računalniške tehnologije v veterinarske uvozne postopke (projekt Shift), o spremembi direktiv 90/675/EGS, 91/496/EGS, 91/628/EGS in Odločbe 90/424/EGS ter o razveljavitvi Odločbe 88/192/EGS [1], kakor je bila nazadnje spremenjena z Aktom o pristopu Avstrije, Finske in Švedske, in zlasti člena 12 Odločbe,

ker je treba za namene Priloge III(1) k Odločbi 92/438/EGS najprej določiti najmanjši obseg standardnih podatkov za podatkovne baze, ki so jih uvedle države članice, o živalih in proizvodih, uvoženih na njihovo ozemlje;

ker lahko vsaka država članica, če se ji to zdi ustrezno, zabeleži kakršne koli dodatne podatke o živalih in proizvodih, uvoženih na njeno ozemlje;

ker bodo druge tehnične zahteve določene pozneje, ob upoštevanju tekočih študij o projektu Shift;

ker so ukrepi, predvideni s to odločbo, v skladu z mnenjem Stalnega veterinarskega odbora,

SPREJELA NASLEDNJO ODLOČBO:

Člen 1

Najmanjši obseg podatkov, ki jih morajo države članice vnesti v podatkovne baze o živalih in proizvodih, uvoženih na njihova ozemlja, je določen v Prilogi k tej odločbi.

Člen 2

Ta odločba je naslovljena na države članice.

V Bruslju, 6. junija 1997

Za Komisijo

Franz Fischler

Član Komisije

[1] UL L 234, 25.8.1992, str. 27.

--------------------------------------------------

PRILOGA

NAJMANJŠI OBSEG PODATKOV O ŽIVALIH IN PROIZVODIH

1. Identifikacija mejne kontrolne točke

Ime in kodna številka Animo kontrolne točke

2. Identifikacija pošiljke

(a) Vrsta blaga in koda Animo

(b) Število/količina/enote

(c) Številka Priloge B

(d) Tretja država porekla (koda ISO)

(e) Ime in številka dovoljenja obrata porekla

(f) Namembna država članica/namembna država (koda ISO)

3. Opravljene kontrole

(a) Kontrola dokumentov (da/ne/neustrezno)

(b) Kontrola identitete (da/ne/neustrezno)

(c) Fizični pregled (da/ne/neustrezno)

(d) Laboratorijska preiskava (da/ne/neustrezno)

4. Rezultat

(a) Sprejeto (datum)

(b) Vrnjeno (datum)

(c) Uničeno (datum)

(d) Predelano (datum)

--------------------------------------------------